Q=16	C=16	SS=0	LS=0	PS=0	DC=0	LC=0	SD=0	BS=1	G0=2	G1=2	G2=2	DLID=kaa_Latn	BODY=Memlekettik BAQ-tyń biryńǵaı portaly iske qosylady\nOtandyq BAQ-tyń básekege qabilettiligin arttyrý sheńberinde qazaqstandyq buqaralyq aqparat quraldaryn memlekettik qoldaý tásilderi qaıta qaralady. Bul týraly Ortalyq kommýnıkasııalar qyzmetiniń alańynda ótken halyq aldynda esep berý kezdesýinde Aqparat jáne qoǵamdyq damý mınıstri Aıda Balaeva málim etti, - dep habarlaıdy Egemen.kz.\nAıda Balaevanyń málimetinshe, memlekettik aqparattyq tapsyrysty ornalastyrýdyń biryńǵaı júıesin qurýǵa, otandyq baspa BAQ-ty qoldaýǵa, sıfrlyq radıohabar men ınternet televıdenıeni damytýǵa, aqparat salasyndaǵy memlekettik uıymdardy ońtaılandyrýǵa baǵyttalǵan birqatar shara qarastyrylǵan.\nSonymen qatar, vedomstvo basshysynyń aıtýynsha, kásibı damýdyń bilim berý baǵdarlamalaryn jetildirý, tálimgerlik ınstıtýtyn damytý, oqytý kýrstaryn uıymdastyrý, BAQ jas qyzmetkerlerine granttyq baǵdarlamany iske qosý arqyly BAQ salasyndaǵy kadrlardy daıarlaý júıesi qaıta qaralady.\n"Aqparat salasyn quqyqtyq retteý sheńberinde salanyń jańa sýbektileriniń quqyqtyq mártebesin aıqyndaýǵa, jarnama boıynsha BAQ úshin múmkindikterdi keńeıtýge, teleradıo habarlaryn taratý salasyndaǵy rásimderdi jetildirýge baǵyttalǵan zańnamalyq sharalar iske asyrylatyn bolady. Halyqty memlekettik organdardyń qyzmeti týraly sapaly aqparattandyrý maqsatynda bıylǵy jyly memlekettik BAQ-tyń biryńǵaı portaly iske qosylady", - dedi mınıstr.\nBAQ biryńǵaı portal Aıda Balaeva